google/wiki40b huggingface dataset:
Senali

Poskod

Poskod yang digunakan di Senali adalah 38611. Terdapat 27 buah desa di dalam daerah kecamatan Arga Makmur.
Lars Bender

Kerjaya kelab

Lars Bender bermain dari tahun 1993 sehingga 1999 untuk kelab remaja TSV Brann dan dari tahun 1999 sehingga 2002, beliau sebahagian daripada skuad remaja SpVgg Unterhaching. Pada musim panas 2002, beliau berpindah ke kelab remaja 1860 München.
Pada Ogos 2006, beliau bermain pada perlawanan pertamanya untuk 1860 München II pada Regionalliga Süd. Pada Oktober, beliau digunakna untuk menjadi pemain pasukan senior 1860 München dan pada 27 November 2006 semasa berusia 17 tahun, beliau membuat debut profesional menentang TuS Koblenz dalam perlawanan 2. Bundesliga. Pada musim pertamanya, beliau telah bermain 13 perlawanan dan sembilan daripada beliau termasuk dalam kesebalasan utama. Pada musim ini, Bender memenangi trofi Fritz Walter selepas menewaskan Marko Marin dan kembarnya, Sven Bender. Pada musim keduanya, beliau lebih gemar bermain di posisi pemain tengah bertahan. Pada hari pertamanya di musim baru, beliau menjaringkan gol. Pada perlawanan liga kedua menentang FSV Frankfurt pada 3 Oktober 2008, beliau mengambil alih kapten pasukan dan menjadi kapten ke-19 termuda dalam sejarah kelab 1860 München, tetapi pada 20 Oktober, beliau mengalami kecederaan serius dan beliau menamatkan musim ini hanya 15 perlawanan. Dalam tiga musimnya bersama 1860 München di 2. Bundesliga, beliau telah bermain 58 perlawanan dan menjaringkan empat gol.
Pada 18 Ogos 2009, Bender menandatangani kontrak tiga tahun bersama kelab Bayer Leverkusen. Beliau bermain pada perlawanan pertamanya di Bundesliga pada perlawanan keenam dan digunakan pada 20 perlawanan seterusnya. Beliau menjaringkan gol pertamanya di Bundesliga pada 16 September semasa menang 4-0 ke atas Eintracht Frankfurt. Pada musim berikutnya, beliau menjadi pilihan kedua pemain tengah bertahan tetapi beliau hanya bermain 27 perlawanan dan menjaringkan tiga gol. Pada 21 Mac 2012, Bender menandatangani kontrak baru untuk Leverkusen sheingga 2018. Pada musim 2012–13 Bundesliga, beliau telah bermain sebanyak 33 perlawanan, menjaringkan tiga gol dan membuat enam hantaran. Pada 31 Oktober 2013, beliau melanjutkan kontraknya bersama Leverkusen sehingga 2019. Pada musim 2013-14, beliau bermain sebanyak 29 perlawanan dan menjaringkan tiga gol. Beliau mengalami kecederaan pada September, Oktober dan sekali lagi pada musim bunga 2014.

Kerjaya antarabangsa

Beliau sebahagian daripada skuad bawah-19 Jerman yang menjuarai Kejohanan Bola Sepak Eropah bawah-19 UEFA 2008. 
Bender dipilih dalam senarai akhir 23 pemain ke UEFA Euro 2012. Beliau menjaringkan gol kemenangan pada minit ke-80 pada perlawanan terakhir kumpulan menentang Denmark.
Pada 29 Mei 2013, Bender menjaringkan dua gol ketika menang 4-2 ke atas Ecuador.
Beliau termasuk dalam senarai 30 pemain ke Piala Dunia FIFA 2014 tetapi tersingkir pada 23 Mei disebabkan kecederaan paha. Pengurus Joachim Löw berkata, "Saya meminta maaf banyak-banyak kepada Lars keraa saya tahun beliau memang ingin ke Brazil tetapi beliau terpaksa dikeluarkan dengan sebab-sebab yang tidak dapat dielakkan dan amat sedih buat kita semua."
Suka-suka tembak

Persepsi orang ramai

Apabila selalu tersiar berita tentang penjenayah yang mati ditembak, ia akan membentuk persepsi negatif orang ramai. Orang ramai mahu polis mengambil tindakan tegas terhadap penjenayah . Hak asasi manusia ditimbulkan sama ada polis berhak menembak mereka yang disyakki.
Penjejayah yang ditembak tetapi masih hidup akan memberikan pelbagai alasan sehingga menjurus kepada persepsi 'polis tersalah tembak'. Isu perkauman akan timbul jika polis Melayu menembak kaum India. Isu ini akan 'sejuk' jika polis India menembak penjenayah India. Realitinya dalam situasi panik dan berbahaya, sesiapa sahaja akan ditembak jika polis merasakan mereka perlu ditembak mati.
Perbicaraan di mahkamah amat panjang dan peguam pendakwa yang tidak berpengelaman akhirnya gagal membuktikan kesalahan . Persepsi akan muncul semula bahawa 'suka-suka tembak' akan berlaku . Peguamb bela akan menggunakan pelbagai taktik dan bahasa sehingga pegawai polis enggan membawa kes ke mahkamah . Banyak kes di mana pegawai polis yang sudah pencen turut naik mahkamah.
Sing Buri

Sejarah

Kawasan Sing Buri memegang tempat yang penting dalam sejarah Thailand yang awal sejak zaman Dvaravati sehingga zaman Ayudhaya. Provinsi ini pernah dipisahkan menjadi tiga buah provinsi yang kecil — In Buri, Prom Buri and Sing Buri — tetapi kemudian disatukan oleh Raja Chulalongkorn (Rama V) pada tahun 1895.

Lambang

Mohor provinsi ini menampilkan kubu Khai Bangrachan yang merupakan sebuah tugu peringatan bersejarah. Ketika orang-orang Myanmar menyerang Ayutthaya pada tahun 1765, sebelas orang kampung dari Bangrachan bertempur dengan tentera Myanmar ketika tentera itu berhenti di utara Ayutthaya. Orang-orang kampung itu dapat melambatkan kemaraan tentera Myanmar selama lima bulan sebelum ditewaskan. Tidak lama kemudian, Ayutthaya ditawan.
Pada setiap 4 Februari, sebuah upacara diadakan untuk peringatan pahlawan-pahlwan tempatan ini. Peristiwa ini pun telah dijadikan filem di Thailand.
Pokok provinsi ialah Pokok Cendana Merah (bahasa Inggeris: Red Sandalwood Tree; nama botani: Adenanthera pavonina).
Kampung Batu Tiga Puluh Tujuh Darat

Poskod

Poskod yang digunakan di Kampung Batu Tiga Puluh Tujuh Darat, Sabak Bernam, Selangor ialah 45200.
Vegachi

Vegachi merupakan sebuah bandar dan komuniti yang terletak di wilayah Antioquia, Colombia.
Cabanillas del Campo

Cabanillas del Campo merupakan sebuah kawasan perbandaran yang terletak di Sepanyol dalam wilayah Guadalajara, di komuniti autonomi Castile-La Mancha.
Herohalli

Demografik 2001

Menurut bancian India pada tahun 2001, Herohalli memiliki bilangan penduduk seramai 18,066. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Herohalli memiliki kadar pendidikan (kebolehan membaca) 72%, melebihi kadar purata kebangsaan 59.5%; dengan 58% lelaki dan 42% wanita mampu membaca. 13% dari populasi berusia di bawah 6 tahun. (2001)
Barranquilla

Barranquilla, bandar kedua terbesar industri negeri di pantai Caribbean Colombia.
Ini terletak di delta sungai Magdalena (Sungai). Bandar asLa Orole Puerta de Colombia (Colombia Golden Gate) bilinmektedir.Şehirde ditemui 1629. Walau bagaimanapun, sejarah rasmi bandar April 7 1813. Ada yang besar terkenal pelabuhan dan bandar Perang Dunia Kedua, terdapat banyak tempat perlindungan untuk pelarian banyak. Terdapat lapangan terbang tertua Amerika Selatan - Ernesto Cortissoz Lapangan Terbang Antarabangsa membina 1919. Bandar ini sangat panas dan lembap iklim. Top suhu sekitar 30 ° C pada bulan Disember, ada angin yang hangat malam lebih menyeronokkan. Sebuah bandar perindustrian moden, rumah untuk penduduk 1700000 yapmaktadır.Eski universiti yang diasaskan oleh Universidad del Atlántico, dan 15 Jun 1943 ahli falsafah Julio Enrique Blanc Bandar 98.7% membaca mereka sendiri dan menulis, akan diiktiraf. Carnaval de Barranquilla dikenali sebagai salah satu karnival terbesar. Ini 4-hari Rabu Abu (Ash Wednesday), kemudian berlaku. Kakak bandar kita, ini bandar Tampa dengan Florida.
Jabatan Audit Negara Malaysia

Pengenalan

Institusi Audit telah wujud di Tanah Melayu sejak pentadbiran British pada awal abad ke 20 bagi memperkukuhkan sistem pentadbiran kewangan Kerajaan. Pada ketika itu ia wujud secara berasingan mengikut negeri iaitu Negeri Melayu Bersekutu dan Negeri Selat. Di setiap Negeri Melayu Bersekutu, Institusi ini dikenali dengan nama Audit Office dan diketuai oleh State Auditor.  Ibu pejabat bagi Audit office ini terletak di Kuala Lumpur dan diketuai oleh seorang Chief Auditor.
Institusi Audit Negara yang lebih tersusun dari segi struktur dan bidang tugasnya bermula pada tahun 1906 di mana Ketua Audit Negara untuk Negeri Melayu Bersekutu pertama iaitu W.J.P Hume dilantik. Pada tahun 1932 kedua-dua Institusi  digabungkan dan diletakkan di bawah kawalan Director of Colonial Audit yang berpusat di London. Tugas pengauditan dipertanggungjawabkan kepada Auditor of the Straits Settlements and the Federated Malay States yang berpusat di Kuala Lumpur. Menjelang kemerdekaan Tanah Melayu pada tahun 1957, jawatan Director of Audit Malaya ditukar kepada nama Ketua Audit Negara. Pelantikan Ketua Audit Negara serta tanggungjawabnya termaktub di bawah Perkara 105 Perlembagaan Persekutuan dan Akta Audit 1957.
Profil Remaja Berisiko Tinggi

Ringkasan

Buku Profil Remaja Berisiko Tinggi membincangkan mengenai pelbagai kegiatan negatif seperti melakukan hubungan seks sebelum kahwin, membaca dan menonton bahan-bahan lucah, terlibat dengan dadah dan sebagainya telah dikaitkan dengan remaja.
Memandangkan remaja merupakan aset yang akan menentukan kejayaan negara pada masa hadapan, sebarang masalah salah laku dalam kalangan remaja perlu diberi perhatian yang serius kerana ia merupakan ancaman terhadap kesejahteraan masyarakat. Justeru, buku yang diterbitkan hasil daripada satu kajian mengenai remaja berisiko tinggi di Negeri Kedah yang dijalankan untuk mengenal pasti salah laku disiplin sekolah dalam kalangan murid yang dikategorikan sebagai berisiko tinggi, menghasilkan profi l murid berisiko tinggi, dan membentuk Modul Pembangunan Remaja.
Modul Pembangunan Remaja yang dibentuk oleh penyelidik mengandungi lapan unit meliputi aspek kerohanian, kendiri, kekeluargaan, persahabatan, guru, sahsiah, patriotism dan kerjaya.
Seramai 172,433 murid di sekolah menengah di Negeri Kedah terlibat dengan kajian ini. Pecahan perlakuan salah laku amat ketara didominasi oleh murid-murid lelaki yang melibatkan item-item tingkah laku seperti kenakalan, ponteng, tidak jujur, musnah, kurang sopan dan biadap, tidak mementingkan masa, kekemasan diri, lucah dan jenayah. Dengan adanya buku ini, penulis berharap agar dapatan yang dipaparkan dapat dimanfaatkan untuk mengendalikan program-program yang menyumbang ke arah pembangunan remaja dan membantu usaha kerajaan dalam membangunkan remaja di Negeri Kedah dan Malaysia amnya.
Setem peringatan

Setem peringatan atau setem kenang-kenangan merupakan setem bertema yang dikeluarkan pada masa-masa tertentu bagi mengingati sesuatu perkara atau peristiwa. Ia juga dikenali sebagai setem komemoratif. Setem ini juga dikeluarkan untuk memperkenalkan pelbagai budaya, tokoh, flora dan fauna, pemandangan, alat-alat tradisonal atau lainnya bagi sesebuah negara. Setem jenis ini biasanya lebih cantik dan berwarna-warni berbanding setem definitif.
Terdapat setem jenis ini yang dipaparkan dalam pelbagai bentuk istimewa.
Xarrë

Xarrë merupakan sebuah munisipaliti di Daerah Sarandë, Vlorë County, selatan Albania.
Zingiberales

Sistem Cronquist

Sistem Cronquist 1981 juga mengiktirafkan susunan ini yang juga mempunyai lapan famili yang sama, tetapi sistem ini meletakkan susunan Zingiberales ini di bawah subkelas Zingiberidae, dan subkelas itu diletakkan pula di bawah kelas Liliopsida [=monokotiledon].

Sistem-sistem awal

Sistem-sistem yang awal seperti sistem Wettstein yang disemak terakhir kali pada tahun 1935, dan sistem Engler yang dikemaskinikan pada tahun 1964, mengiktirafkan susunan yang serupa (terdiri daripada tumbuhan-tumbuhan yang sama, tetapi dibahagikan kepada bilangan famili yang tidak sebegitu banyak) di bawah nama Scitamineae.
Catriona Ross

Kehidupan peribadi

Catriona dilahirkan di Kota Bharu, Kelantan pada 2 September 1980 dan berdarah kacukan Melayu (ibu) dan Scotland (bapa). Merupakan anak sulung daripada tiga adik-beradik. Catriona mendapat pendidikan awal di Sekolah Rendah Kebangsaan Zainab 1, Kota Bharu. Kemudian berpindah ke Sekolah Sri Inai Junior, sebuah sekolah swasta di Kuala Lumpur, kerana mengikuti tuntutan kerja ayahnya sebagai jurutera. Selepas itu Catriona kembali ke Kota Bharu dan menyambung pelajaran di Sekolah Menengah Naim Lil Banat, sebelum mengakhiri pengajian menengahnya di Sekolah Menengah Kebangsaan Ismail Petra.
Selepas tamat persekolahan, Catriona melanjutkan pelajarannya ke Universiti Teknologi MARA dalam Jurusan Komunikasi Massa dari tahun 1998 hingga 2002.
Pada 26 Jun 2009, Catriona telah selamat dinikahkan dengan penerbit dan pengarah rancangan hiburan televisyen Astro, Shaharuddin Mokhtaruddin di Kota Bharu, Kelantan. Mereka berdua telah dikurniakan dengan tiga orang anak, Sephia Rania, Edruce Riyadh dan Jammal Raess.

Kemalangan

Pada April 2007, kereta yang dinaiki Catriona berlanggar dengan lori di lebuhraya Utara Selatan. Akibat dari itu, beliau patah kedua belah kaki, tangan dan cedera di kepala dan badan, terpaksa tinggal di hospital sehingga Jun 2007.
Masjid Al-Makmur, Kampung Padang Jeri

Sejarah

Masjid Al-Makmur digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu

Pentadbiran

Imam 1 yang bertugas di Masjid Al-Makmur adalah Alias Bin Mat Yunus. Masjid Al-Makmur memiliki No Daftar: MY-08-GRK-00551.
KB Bazar

KB Bazaar merupakan sebuah lokasi baru perniagaan di bandar Kota Bharu dijangka muncul sebagai lokasi 'bisnes' terulung di Kelantan sekiranya mendapat sokongan padu golongan usahawan dan penduduk tempatan.
KB Bazaar merupakan satu lokasi perniagaan strategik untuk Bumiputera. Ia terletak di Jalan Hamzah, bersebelahan dengan KB Mall.
Produk yang ditawarkan di KB Bazaar termasuk batik, barangan perak, hiasan dalaman, pakaian siap, kain ela, barangan antik, kraftangan rakyat Kelantan dan peralatan elektrik.
Las Cuerlas

Las Cuerlas merupakan sebuah kawasan perbandaran yang terletak di wilayah Zaragoza, Aragon, Sepanyol
Gianluca Pagliuca

Kerjaya

Dalam kerjaya kelab, Pagliuca telah bermain untuk Sampdoria (1987–94), Internazionale (1994–99), Bologna (1999–2006) dan Ascoli (2006–07). Beliau menjuarai Piala Juara-Juara dan Scudetto bersama Sampdoria dan menjuarai Piala UEFA bersama Inter di mana beliau mengetuai pasukan ketika menang 3-0 ke atasLazio pada 1998. Pagliuca juga termasuk dalam skuad Sampdoria ketika tewas 1-0 kepada FC Barcelona pada perlawanan akhir Piala Eropah, 1-0 di Wembley. Beliau juga menjadi pilihanb pertama penjaga gol skuad Itali di Piala Dunia 1994 dan 1998.
Beliau dilayangkan kad merah pada aksi kedua perlawanan kumpulan menentang Norway dan terlepas perlawanan terakhir menentang Mexico. Beliau kembali semula pada peringkat suku akhir ketika menang 2-1 ke atas Sepanyol. Beliau kemudian bermain pada perlawanan akhir menentang Brazil dan menyaksikan pasukannya tewas melalui tendangan penalti 3-2.
Selepas Piala Dunia 1994, beliau berpindah dari Samprdoria ke Inter dan menjadi rekod dunia bagi penjaga gol sebanyak 7 juta euro. Pagliuca sekali lagi mengambil bahagian di Piala Dunia 1998 tetapi beliau dikeluarkan kerana mengalami kecederaan lengan dan digantikan oleh Peruzzi untuk kejohanan yang diadakan di Perancis. Selepas beliau bermain pada suku akhir dan tewas kepada Perancis iaitu tuan rumah kejohanan, Pagliuca akhirnya jatuh selepas Francesco Toldo dan Gianluigi Buffon mengganti tempat beliau.
Pagliuca meninggalkan Inter pada 199 selepas Marcello Lippi mengambil alih Inter dan menandatangani Peruzzi dari Juventus. Pagliuca menandatangani kelab kampung halamannya, Bologna. Selepas Bologna turun ke Serie B pada musim 2004-05, Pagliuca tetap bersama Bologna. Pada 17 September 2006, Pagliuca membuat rekod baru buat penampilan terbanyak Serie A dengan menggantikan Dino Zoff dari Messina.
Pagliuca menghabiskan musimnya di kelab Ascoli pada musim sejuk selama setahun.
Penjaga Tuaian

Penjaga Tuaian (atau dalam bahasa Latin dikenali sebagai Custos Messium) merupakan satu buruj yang direka oleh Jérôme Lalande pada 1775 untuk menghormati Charles Messier. Ia terletak di antara buruj Zirafah (Camelopardalis), Ratu Kerusi (Cassiopeia) dan Cepheus. Kini, ia tidak lagi diiktiraf.
Aminah Abdullah

Aminah Abdullah (57) merupakan ahli politik Malaysia berketurunan Melayu. Beliau merupakan bekas Ketua Wanita Keadilan Pulau Pinang. Beliau juga bekas exco Keadilan pusat dan Ketua Wanita Keadilan Bukit Bendera yang lebih dikenali sebagai "Kak Min".

Bertanding pilihan raya Penanti

Pada 23 Mei 2009, beliau mendaftar diri di IKBN Bukit Mertajam untuk bertanding dalam Pilihan raya kecil Penanti 2009.Beliau menawarkan diri sebagai calon bebas kerana merasakan perjuangan Parti Keadilan Rakyat (PKR) kini telah tersasar daripada matlamat asal KeAdilan sewaktu awal penubuhannya dahulu.
Calon lain ialah Pengurus syarikat yang juga bekas Ketua Pemuda Gerakan Cawangan Telok Wang, Penanti, Nai-Khan Ari a/l Nai Keow, 41 dan pakar motivasi Kamarul Ramizu Idris, 42 dan Timbalan Pengerusi Perhubungan PKR Pulau Pinang, Dr. Mansor Othman, 59. Pencalonan ahli perniagaan, Mohd. Saberi Othman, 49, ditolak kerana tidak menepati syarat ditetapkan.

Rasuah politik PKR

Pada 13 Mei 2009, Cheah Kah Ping telah bertemu dengan Aminah atas jemputan kawannya Peter Chin untuk ke rumah Aminah atas alasan bertemu kawan lama sambil minum petang. Mereka bertemu di di Jelutong, Pulau Pinang. Cheah Kah Ping tidak menduga perbualan beliau dan Aminah Abdullah dirancang dan dirakam untuk tujuan kempen pilihanraya di Penanti. Mereka saling mengenali sejak 1999 dan berkawan baik. Pertemuan itu telah dirakam tanpa disedari tetamunya itu.
Pada 25 Mei 2009, Aminah Abdullah ditemani suaminya Mohd. Rofi Osman membuat laporan polis di Ibu Pejabat Polis Daerah (IPD) Seberang Perai Tengah. Turut diserahkan ialah cakera padat yang didakwa sebagai rakaman tawaran PKR di Bukit Mertajam, Pulau Pinang. Laporan polis menyatakan Aminah ditawarkan Timbalan Ketua Menteri 1 (TKM1) atau Yang Dipertua Majlis Perbandaran Pulau Pinang (MPPP) dan wang RM88,000. Tawaran itu diberikan andainya beliau menang atas tiket Bebas dalam Pilihan Raya Kecil Dewan Undangan Negeri (DUN) Penanti pada 31 Mei ini, tetapi dengan syarat beliau kembali menyertai PKR. Jawatan Yang Dipertua MPPP dan wang RM88,000 ditawarkan jika beliau menarik diri daripada bertanding dalam pilihan raya kecil itu. Bahan bukti itu diserahkan kepada Suruhanjaya Pilihan Raya (SPR) di KOMTAR, Pulau Pinang. Pita rakaman perbualan dalam bentuk cakera padat selama lebih tiga jam diserahkan kepada SPR bersama gambar-gambar dua wakil PKR itu.
Pada 27 Mei 2009, Ketua Wanita KeADILan, Zuraida Kamaruddin menyatakan mustahil untuk melantik Aminah sebagai Timbalan Ketua Menteri Pulau Pinang sedangkan beliau bukan seorang ahli dari Parti Pakatan Rakyat. Belum pernah seorang wanita menjadi timbalan mahupun ketua menteri PP.
Malaysiakini melaporkan bahawa timbalan presiden PKR, Mohamed Azmin Ali berulangkali menggelarnya ‘Minah Ronggeng' kerana mendakwa bahawa tuduhan Aminah itu tidak berasas sama sekali.
Arandaspis

Arandaspis adalah spesies khas ikan tanpa rahang. Stuktur badan bulat dan berbentuk aliran membolehkannya bergerak lebih pantas daripada Ostrakoderma lain. Walaupun dilindungi cangkerang seperti Ostrakoderma lain, kedudukan matanya seperti ikan zaman sekarang
Nama saintifik  : Arandaspis
Saiz  : 15 sm ( panjang )
Makanan  : Plankton
Habitat  : Lautan
Penemuan  : Australia
Zaman kehidupan  : Zaman Ordovician
Kampung Penarik, Marang

Poskod

Poskod yang digunakan di Kampung Penarik, Marang, Terengganu adalah 21610.
Kerajaan Negeri Sarawak

Perundangan

Badan perundangan negeri terdiri daripada hanya sebuah rumah unicameral yang dipanggil Dewan Undangan Negeri. Kesemua 82 Ahli Dewan Undangan dipilih dari daerah ahli tunggal oleh hak pilih dewasa sejagat. Majelis mengikuti sistem multi-parti dan badan pentadbir dipilih melalui sistem pertama yang lalu. Walau bagaimanapun, Negeri itu boleh melantik sehingga 6 anggota Majlis yang dicalonkan berdasarkan syarat-syarat yang disediakan oleh Perlembagaan Negeri.
Majlis mempunyai mandat maksimum lima tahun oleh undang-undang. Gabenor boleh membubarkan badan perundangan negeri pada bila-bila masa dan biasanya berbuat demikian atas nasihat Ketua Menteri.

Kabinet

Kuasa eksekutif terletak pada Kabinet yang diketuai oleh Ketua Menteri. Perlembagaan Negeri menetapkan bahawa Ketua Menteri mestilah ahli Dewan Undangan Negeri yang, pada pendapat Yang di-Pertua Negeri, memerintahkan majoriti di Dewan Undangan Negeri. Kabinet dipilih di kalangan anggota Dewan Undangan Negeri dan bertanggungjawab kepada badan itu. Cabang eksekutif kerajaan terdiri daripada Ketua Menteri sebagai ketua kerajaan, diikuti oleh berbagai menteri Kabinet.

Jabatan negeri, agensi dan syarikat

Sejak 13 Mei 2016, Kerajaan Sarawak terdiri daripada kementerian-kementerian berikut, yang kemudian dibahagikan kepada jabatan, agensi (ditandakan dengan *) dan syarikat milik kerajaan (ditandakan dengan **):

Ketua Kerajaan

Ketua Menteri Sarawak adalah ketua kerajaan Sarawak yang tidak langsung. Beliau secara rasminya dilantik oleh Gabenor, yang dalam penghakiman Tuan Yang Terutama berkemungkinan akan memberi keyakinan kepada majoriti anggota Dewan Undangan Negeri. Beliau mengetuai Kabinet Negeri, yang anggotanya dilantik oleh Yang di-Pertua Negeri atas nasihat Ketua Menteri. Ketua Menteri dan Kabinetnya bertanggungjawab secara kolektif kepada Dewan Undangan Negeri. Jabatan Ketua Menteri adalah badan dan kementerian di mana Ketua Menteri menjalankan fungsinya dan kuasa.
Terni

Terni merupakan bandar yang terletak di Wilayah Terni, Umbria, Itali bahagian tengah. Penduduknya berjumlah 105,000 orang pada tahun (2005).
Bandar ini terletak di jalur KA dari Roma ke Ancona, dan merupakan titik keberangkatan cabang ke Rieti dan L'Aquila. Di sini ada sebuah perguruan tinggi, dan merupakan salah satu bandar perindustrian penting di Umbria.
Krislam

Krislam, atau Keizinan Tuhan, Mesej Benar Misi Tuhan,,Oke-Tude yang bermaksud Gunung Kehilangan Perhambaan dalam bahasa Yoruba atau Misi Ifeoluwa (Ifeoluwa adalah Yoruba makna perkataan "Cinta Tuhan"), adalah sebuah agama sinkretik Nigeria yang bercampur unsur-unsur agama Kristian dan Islam.
Diasaskan oleh Tela Tella dalam tahun 1970-an, mazhab ini kebanyakannya wujud dalam Lagos, Nigeria. Umatnya mengiktiraf kedua-dua Bible dan Al-Quran sebagai teks suci, dan amalan "berjalan pembebasan," yang tersendiri amalan kerohanian berjalan yang ahli menyamakan tentera Joshua yang mengambil Jericho, atau amalan Islam berjalan di sekitar Kaabah.
Agama ini mempunyai kira-kira 1,500 pengikut.
Eider (Amt Kirchspielslandgemeinde)

Eider merupakan sebuah kawasan perbandaran terletak di daerah Dithmarschen, Schleswig-Holstein, Jerman.
Pejabat Kesihatan Daerah Pasir Mas

Pejabat Kesihatan Daerah (PKD) Pasir Mas bertanggungjawab terhadap kesihatan di jajahan Pasir Mas, Kelantan, Malaysia. PKD Pasir Mas mula beroperasi di bangunan Klinik Kesihatan Bandar (KKB) Pasir Mas sekarang di Jalan Hospital, Pasir Mas semenjak tahun 1970-an. Kini, PKD Pasir Mas telah berpindah ke bangunan baru di kawasan Hospital Pasir Mas sejak awal tahun 1997.

Objektif

Untuk membekal perkhidmatan kesihatan penggalakan, pencegahan dan rawatan asas kepada rakyat, terutama sekali penduduk-penduduk luar bandar untuk membolehkan keseluruhan masyarakat luar bandar menikmati kemudahan-kemudahan kesihatan dan untuk menggalakkan mereka mengambil bahagian dalam proses penukaran sikap ke arah mencapai taraf kesihatan yang baik dan mengelakan dari berlaku dan merebaknya penyakit-penyakit.
Sukamahi, Cijati

Poskod

Poskod yang digunakan di Sukamahi adalah 43284. Terdapat buah desa di dalam daerah kecamatan Cijati.
Castronuño

Castronuño merupakan sebuah kawasan perbandaran di Sepanyol di Valladolid, di komuniti autonomi Castile dan León.
Ilaiyaraaja

Kehidupan awal dan Keluarga

Ilaiyaraaja dilahirkan sebagai Gnanadesikan di Pannaipuram,Daerah Theni , Tamil Nadu,India. Ilaiyaraaja merupakan seorang yang setia kepada agama Hindu dan an menjalani kehidupan yang amat warak. Ilaiyaraaja telah berkahwin dengan Jeeva dan pasangan itu mempunyai tiga anak iaitu Karthik Raja, Yuvan Shankar Raja dan Bhavatharini- Kesemua mereka ialah penyanyi dan komposer filem Tamil.